open-index/open-wikipedia-markdown huggingface dataset:
ஜி. சுதாகரன்

**கோபால குறுப்பு சுதாகரன்** (*Gopala Kurup Sudhakaran,* பிறப்பு 1 நவம்பர் 1950) ஓர் இந்திய அரசியல்வாதி. இவர் கேரள சட்டப்பேரவையின் பிணராயி விஜயன் அமைச்சகத்தில் பொதுப்பணித்துறை அமைச்சராக இருந்தார். இந்திய கம்யூனிஸ்ட் கட்சியைச் (மார்க்சிசம்) சேர்ந்த இவர் 2006 முதல் 2021 வரை அம்பலப்புழா சட்டமன்றத் தொகுதி  உறுப்பினராக இருந்தார்.

## ஆரம்ப கால வாழ்க்கை
ஜி.சுதாகரன் மாவேலிக்கரையில் உள்ள வேதாராபிளவு தாமரைக்குளம் கிராமத்தில் பி. கோபால குருப் - எல்.பங்கஜாக்சி அம்மாவுக்குப் பிறந்தார். கலையில் முதுகலை பட்டம் பெற்ற இவர், இளங்கலை சட்டமும் பெற்றார் .

## மேற்கோள்கள்

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:ஆலப்புழை மாவட்ட மக்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
ஏ. சி. மொய்தீன்

**ஏ. சி. மொய்தீன்** (*A. C. Moideen*) ஓர் இந்திய அரசியல்வாதி. குன்னம்குளம் தொகுதியிலிருந்து 15வது கேரள சட்டமன்ற உறுப்பினராக உள்ளார். இவர் பிணறாயி விஜயனின் முதல் அமைச்சகத்தில் உள்ளாட்சித் துறை அமைச்சராக இருந்தார்.

## தனிப்பட்ட வாழ்க்கை
சியாமு-பாத்திமா பீவி ஆகியோரின் மகனாக, 18 ஏப்ரல் 1956 அன்று வடக்கஞ்சேரியில் பிறந்தார். திருமதி. உசைபா பீவி  என்பவரை மணந்தார். இவர்களுக்கு  மருத்துவர் ஷீபா என்ற ஒரு மகள் உள்ளார்.

முன்னதாக 10.05.2004 அன்று நடந்த இடைத்தேர்தலில் 11  வது  சட்டமன்றத்துக்கும், 2006இல் நடந்த 12  வது  சட்டமன்ற தேர்தலிலும், 2016இல் நடந்த 14  வது  சட்டமன்றத்துக்கும் தேர்ந்தெடுக்கப்பட்டார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:கேரள அரசியல்வாதிகள்
வி. ஆர். கிருஷ்ணன் எழுத்தச்சன்

**வி. ஆர். கிருஷ்ணன் எழுத்தச்சன்** (*V.R.Krishnan Ezhuthachan*) (1909-2004) ஓர் இந்திய விடுதலை வீரரும், காந்தியவாதியும், பத்திரிகையாளரும், தொழிற்சங்கவாதியும், தென்னிந்திய மாநிலமான கேரளாவிலுள்ள திருச்சூர் நகரத்தைச் சேர்ந்த இந்திய தேசிய காங்கிரசுக் கட்சித் தலைவரும் ஆவார். எழுத்துச்சன் 26 ஜனவரி 1941 இல் நிறுவப்பட்ட கொச்சி ராஜ்ய பிரஜாமண்டலம் என்ற அரசியல் கட்சியின் நிறுவனர் பொதுச் செயலாளராக இருந்தார். திருச்சூரிலிருந்து வெளியிடப்பட்ட *தீனபந்து* நாளிதழையும் நிறுவி நடத்தி வந்தார்.

## தனிப்பட்ட வாழ்க்கை
எழுத்தச்சன் 25 ஏப்ரல் 1909 அன்று திருச்சூரில் அவிணிசேரியில்  வடக்கூட்டு நெல்லிபரம்பில் ராமன் எழுத்தச்சன் - ஞரசேரி வளப்பில் இலட்சுமி அம்மா ஆகியோரின் பத்தாவது மகனாகப் பிறந்தார். இவர் தனது ஆரம்பக் கல்வியை திண்ணைப்பள்ளியில் (பழைய பாரம்பரிய கிராமப் பள்ளி) முடித்தார். 
[thumb| [திருச்சூர் அவிணிசேரியிலுள்ள, வி. ஆர். கிருஷ்ணன் எழுத்தச்சனின் வீடு]]
10-ம் வகுப்பில் தங்கப் பதக்கத்துடன் தேர்ச்சி பெற்ற பிறகு, இவர் பொருளாதாரம் , இளங்கலை சட்டம் பட்டம் பெற்றார். 1925இல் காந்திஜி திருச்சூர் வந்தபோது, எழுத்தச்சன் அவரைச் சந்தித்து, பின்னர் சுதந்திரப் போராட்டத்தில் இறங்கினார். கொச்சி மாநில காங்கிரசு கட்சியின் தீவிர உறுப்பினரான பி.குமாரன் எழுத்தச்சன் அரசியலில் இவருக்கு வழிகாட்டியாக இருந்தார்.
thumb| தனது மனைவி இலட்சுமி பாயுடன் வி. ஆர். கிருஷ்ணன் எழுத்தச்சன்

## இலக்கியப் பணி
எழுத்தச்சன் இலக்கியத் துறையிலும் பங்களிப்பைக் கொண்டுள்ளார். இவர் ஒரு கவிஞரும் கூட. 2000 ஆம் ஆண்டில்  இவர் தனது வி.ஆர்.கிருஷ்ணன் எழுத்தச்சன்  என்ற சுயசரிதைக்கு கேரள சாகித்ய அகாதமி விருதைப் பெற்றார்.

## அங்கீகாரம்
இந்திய சுதந்திர இயக்கத்தில் சிறந்த சேவை செய்ததற்காக எழுத்தச்சனுக்கு நாடு தாமிரப்பட்டயம் வழங்கி கௌரவித்தது. 1931ஆம் ஆண்டு "கிராமோதாரணம்" என்ற ஆய்வுக்காக சென்னைப் பல்கலைக்கழகம் விருது வழங்கியது. சதானந்தன் விருது, இந்தியாவின் கூட்டுறவு இயக்கத் துறையில் செய்த பங்களிப்புக்கான பேராசிரியர். கீழ்க்காயல் மத்தாய் சாண்டி விருது, கேரள பத்திரிகை அறக்கட்டளையின் "சுயாதீன கனகோபகாரம்", சமூக மற்றும் இலக்கியத் துறைகளில் சிறந்த சேவைக்காக "ராமாஸ்ரம" விருது. திருச்சூர் "சஹ்ருதயா வேதி" விருது, "தோமியாஸ்" விருது போன்றவற்றையும் பெற்றுள்ளார்.

## மேற்கோள்கள்

## மேலும் படிக்க
*Formation of Kochi Rajya Prajamandalam
*V.R Krishnanezhuthachan aathmakadha
*guruviṣan: caritra, sanskārika, māsika(vi. ār. kr̥ṣṇan eḻuttacchan speṣyal patipp) ഗുരുവിഷൻ: ചരിത്ര, സംസ്കാരിക, മാസിക(വി. ആർ. കൃഷ്ണൻ എഴുത്തച്ഛൻ സ്പെഷ്യൽ പതിപ്പ്), Thrissur: K. Sasidharan. 31 March 2018.
பகுப்பு:காந்தியவாதிகள்
பகுப்பு:மலையாள அரசியல்வாதிகள்
பகுப்பு:2004 இறப்புகள்
பகுப்பு:1909 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
காஸ்டென் வார்ஹோம்

**காஸ்டன் வார்ஹோம்** (Karsten Warholm) (பிறப்பு பிப்ரவரி 1996 28) நார்வே நாட்டு விரைவோட்டம் மற்றும் தடை தாண்டும் ஓட்டம் ஆகிய பிரிவுகளிலான தடகள வீரர் மற்றும் ஒலிம்பிக் பதக்க வெற்றியாளர்களில் ஒருவரும் ஆவார்.  இவர் 400 மீட்டர் தடை ஓட்டப்போட்டியில் 29 ஆண்டு கால உலக சாதனையை  சூலை 2021 இல் முறியடித்தார். 2020 கோடைகால ஒலிம்பிக்கில், இவர் 400 மீட்டர் தடை ஓட்டப்பபோட்டியில் 45.94 வினாடிகளில் வென்று, தனது சொந்த உலக சாதனையை அதிக வித்தியாசத்தில் முறியடித்தார்.  2017 மற்றும் 2019 ல் நடந்த உலக வாகையாளர், 2018 ஐரோப்பிய வாகையாளர் போட்டிகளிலும் வார்ஹோம் தங்கம் வென்றுள்ளார்.

## தொழில்

பகுப்பு:வாழும் மக்கள்
பகுப்பு:1996 பிறப்புகள்
பதே சிங் (சீக்கியம்)

**பாபா பதே சிங்** (**Fateh Singh**) (12 டிசம்பர் 1697 – 26 டிசம்பர் 1705) சீக்கிய சமயத்தின் பத்தாவது மற்றும்  இறுதி குருவான குரு கோவிந்த் சிங்கின் நான்கு பிள்ளைகளில் இளையவர் ஆவார். சீக்கிய சமயத்தில் பதே சிங்கும், இவரது அண்ணன் சோரவார் சிங்கும் மிகவும் புனிதமான தியாகிகள் என்ற புகழை பெற்றவர்கள். சீக்கியர்கள் இவரது பெயருக்கு முன்னாள் *பாபா* (மூத்தவர்) அல்லது *சாகிப்சதா* (இளவர்சன்) இட்டு அழைப்பர்.
## வரலாறு

மே 1705-இல் முகலாயப் பேரரசர் அவுரங்கசீப்பின் ஆனையின் படி, சீக்கியர்களின் அனந்த்பூர் சாஹிப் நகரம் பல மாதங்களாக முற்றுகை இடப்பட்டது.  பல மாதங்கள் சீக்கியர்கள் தாக்குதல்களையும் முற்றுகைகளையும் தாங்கினர், ஆனால் இறுதியில் நகரத்தில் உணவு இருப்பு தீர்ந்துவிட்டது. சீக்கியர்கள் ஆனந்த்பூரை விட்டு வெளியேறினால், முகலாயர்கள் பாதுகாப்பான வெளியேற்றத்தை வழங்குவதாக கூறினர். அதனை குரு கோவிந்த் சிங் சம்மதித்து, தனது குடும்பத்தினரை ஒரு சிறிய குழுவினருடன் அனந்தபூர் சாகிப் நகரத்தை காலி செய்தார். குரு கோவிந்த் சிங்கின் தாயான  மாதா குஜாரி, தனது இரண்டு பேரன்களான பதே சிங், சோரவார் சிங் மற்றும் குடும்ப வேலைக்காரர் கங்குவை உடன் அழைத்துக் கொண்டு தனது சொந்த கிராமமான சஹேதிக்கு சென்று கொண்டிருந்தார். முகலாயர்களால் லஞ்சம் பெற்ற  வேலைக்காரர் கங்கு, குரு கோவிந்த் சிங்கின் குடும்பத்தின் மூன்று உறுப்பினர்களையும் சிர்இந்த்-பதேகர் என்ற இடத்தின் நவாப் வசீர் கான் முன்னிலையில் அழைத்துச் சென்றார்.

குரு கோவிந்த் சிங்கின் இரண்டு மகன்களான பதே சிங் (வயது 8) மற்றும் சோரவார் சிங்கை (வயது 10) இசுலாமிய சமயத்திற்கு மதம் மாறினால் உயிருடன் விடப்படுவர் என்றார் நவாப் வசீர் கான். ஆனால் இரண்டு சிறுவர்களும் இசுலாம் சமயத்திற்கு மதம் மாற மறுத்தனர். வசீர் கான் அவர்களுக்கு மரண தண்டனை விதித்தார். குழந்தைகள் இருவரையும் உயிருடன் வைத்து  செங்கல் சுவரை எழுப்பி மூடி கொல்லப்பட்டனர்.
பதேசிங் குருத்துவார் கோயிலில் இக்குழந்தைகள் உயிருடன் கொல்லப்பட்ட செங்கல் சுவர் அடையாளம் இன்றும் காணப்படுகிறது.

குரு கோவிந்த் சிங்கின் மறைவிற்குப் பின்னர் கால்சா சீக்கிய இராணுவத்தில் பணியாற்றிய பண்டா சிங் பகதூர் என்பவர் இரண்டு சீக்கிய குழந்தைகளை உயருடன் கொன்ற வசீர் கானை சிர்இந்த்-பதேகர் போரில் தலையை துண்டித்துக் கொன்றார்.

## மேற்கோள்கள்

பகுப்பு:சீக்கியம்
பகுப்பு:1699 பிறப்புகள்
பகுப்பு:1705 இறப்புகள்
பகுப்பு:சீக்கியர்கள்
பகுப்பு:சீக்கிய வரலாறு
கோல்ட் கேசு (திரைப்படம்)

**கோல்ட் கேஸ்** (Cold Case (film)) என்பது 2021 ஆம் ஆண்டு மலையாளத்தில் தனு பாலக் இயக்கத்தில் பிரித்விராஜ்  மற்றும் அதிதி பாலன் ஆகியோர் முக்கியக் கதாபாத்திரத்தில் நடித்து கொரோனா வைரசு தொற்றுக்காலம் என்பதால் அமேசான் பிரைம் வீடியோவில் 2021 ஆம் ஆண்டு ஜூன் மாதம் 30ம் திகதி வெளியிடப்பட்டது. இது ஒரு குற்றப்புனைவு திரைப்படம் ஆகும்.

## மேற்கோள்கள்

பகுப்பு:2021 மலையாளத் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
பகுப்பு:அமேசான் பிரைம் வீடியோ அசல் திரைப்படங்கள்
பகுப்பு:இந்திய மலையாளத் திரைப்படங்கள்
பரசுராம் (2003 திரைப்படம்)

***பரசுராம்*** (*Parasuram*) என்பது 2003ஆம் ஆண்டில் வெளியான ஒரு இந்தியத் தமிழ் அதிரடித் திரைப்படம் ஆகும். அர்ஜுன் இயக்கி, நடித்த  இப்படத்தில், அப்பாஸ், கவுண்டமணி, கிரண் ராத்தோட், காயத்திரி ரகுராம், ராகுல் தேவ் ஆகியோர் முக்கிய கதாபாத்திரங்களில் நடித்துள்ளனர். இப்படத்திற்கு ஏ. ஆர். ரகுமான் இசையமைத்துள்ளார். இந்த படம் 2003 மே 30 அன்று வெளியிடப்பட்டது.

## கதை
ஆகாஷ் தலைமையிலான ஒரு நிழலுலக பயங்கரவாதக் குழுவானது வேலையில்லாத இளைஞர்களை வேலைக்கு அமர்த்தி அவர்களை பாக்கித்தானுக்கு அனுப்பி தற்கொலைக் குண்டுதாரிகளாக மாற்றுகிறது. இந்த வழக்கு உதவி காவல் ஆணையர் பரசுராமினம் ( அர்ஜுன் ) ஒப்படைக்கப்படுகிறது. அவர் எப்படி அந்த கும்பலை ஒழிக்கிறார் என்பதே கதை.

## நடிப்பு

* அர்ஜுன் - காவல் துணை ஆணையர் பரசுராம் ஐ.பி.எஸ்
* அப்பாஸ் -சிவாவாக
* கிரண் ராத்தோட் - அஞ்சலி / ராதிகா
* காயத்திரி ரகுராம் - மீனாவாக
* கவுண்டமணி காவல் துணை ஆய்வாளர் தங்கராஜாக
* இராகுல் தேவ் ஆகாஷ் / சங்கரன் குட்டி
* ராஜேஷ் காவல் துறைத் தலைவர்
* சியாம் கணே@் - சிவாவின் அண்ணன் நகுலன்
* வெண்ணிற ஆடை மூர்த்தி அஞ்சலியின் தந்தை
* வையாபுரி (நடிகர்) அஞ்சலியின் மாமா
* ராம்ஜி 
* மன்சூர் அலி கான் உள்துறை அமைச்சர் விசுவநாதன்
* ராஜ்யலட்சுமி பரசுராமின் தாய்
* சாருஹாசன் நீதியரசர்
* வினு சக்ரவர்த்தி காதர் முகமது

## தயாரிப்பு
இந்த படம் துவக்கத்தில் *அசோகா* என்ற பெயரில்  சாஜி கைலாஸ் இயக்குவதாகவும், சம்யுக்தா வர்மாவும், அர்ஜுனும் முன்னணி பாத்திரங்களில் நடிப்பதாக முடிவு செய்யப்பட்டது. பின்னர் படைப்பு வேறுபாடுகள் காரணமாக சாஜி படத்திலிருந்து விலகினார், அர்ஜுன் தானே இயக்குநராக பொறுப்பேற்றார்.

## வரவேற்பு
*Sify.com*, இந்தத் திரைப்படத்தை "பரிதாபம்" என்று அழைத்தது.

## இசை
இப்படத்தின் படல்களுக்கு ஏ. ஆர். ரகுமான் இசையமைத்க,  பின்னணி இசையை ரகுமானின் உதவியாளர் பிரவின் மணி அமைத்தார். இதில்  ரகுமானின் இசையானது  சராசரி ரகமாக கருதப்படுகிறது.

## குறிப்புகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
சராகார்கி போர்

**சராகார்கி சண்டை** (**Battle of Saragarhi**) பிரித்தானிய இந்தியாவின் சீக்கியப் படையின் சிறிய அளவிளான சீக்கிய வீரர்களுக்கும், ஆப்கானித்தான் பஷ்தூன் பழங்குடி வீரர்களுக்கும் இடையே 12 செப்டம்பர் 1897 அன்று வடமேற்கு எல்லைப்புற மாகாணத்தின் தீரா எனுமிடத்தில் நடைபெற்ற வீரமிக்க போராகும்.  சராகார்கி போர் என்பது மனித வரலாற்றில் துணிச்சலான செயல்களுக்கான கதைகளில் முக்கியமான சிறந்த ஒன்றாக கருதப்படுகிறது. 36வது சீக்கிய படையின் இருப்பத்தோரு வீரர்கள் ஹவில்தார் இஷார் சிங் தலைமையில் சென்றனர். இவர்கள் 10,000 பேர்கள் இணைந்த பெரிய ஆப்கானித்தான் வீரர்களின் தாக்குதலை பல மணிநேரங்கள் எதிர்த்து தாக்குப் பிடித்தனர். இந்த 21 சீக்கிய இராணுவத்தினரும், சரணடைய முன்வராமல், சாகும் வரை போராடி இறந்தனர். இவர்களுடைய மிக உயர்ந்த, தியாகத்தைச் சிறப்பிக்கும் விதமாக பிரித்தானிய நாடாளுமன்றம் எழுந்து நின்று அவர்களுக்கு மரியாதை செலுத்தியது, இறந்த வீரர்கள் அனைவருக்கும் இந்திய கவுரவ ஆணையை வழங்கியது *([[விக்டோரியா பதக்கத்திற்கு]] ஈடானது)*. இந்த போரானது, தெர்மோபைலே போருடன் ஒப்பிடப்படுகிறது, இந்த போரில் ஒரு சிறிய கிரேக்கப் படை, முதலாம் செர்கஸ்சின் மிகப்பெரிய பாரசிகப் படையை எதிர்கொண்டது *([[கிமு]] 480)* 

இந்த சராகார்கி சண்டையை நினைவுகூர்ந்து, சீக்கிய இராணுவப் பிரிவினர், ஒவ்வொரு ஆண்டும் செப்டம்பர் 12 ஆம் தேதி, சராகார்கி போர் நாளை அனுசரிக்கின்றனர். சீக்கிய ராணுவ நபர்கள் மற்றும் உலகெங்கும் சீக்கிய ராணுவத்தைச் சார்ந்த பொதுமக்கள் ஆகியோர் செப்டம்பர் 12 ஆம் நாள் இதை அனுசரிக்கின்றனர்.

## மேற்கோள்கள்

## வெளி இணைப்புகள்

* Luscombe, Stephen. "Tirah: Samana (1897)." *The British Empire*. Accessed 17 August 2020.
* 

பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:ஆப்கானித்தானின் வரலாறு
மதராசி

**மதராசி** என்பது 2006 ஆம் ஆண்டு வெளிவந்த இந்திய தமிழ் அதிரடித் திரைப்படம் ஆகும். இபடமானது  இன்ஸ்பிரேடு மூவிஸ் & ஸ்பைஸ் டீம் என்டர்டெயின்மெண்ட்ஸ் என்ற பதாகையின் கீழ் சுபா சந்தீப் தயாரித்துள்ளார். அர்ஜுன் இயக்கி நடித்த இப்படத்தில், ஜெகபதி பாபு, வேதிகா,  காஜலா ஆகியோர் நடித்துள்ளனர். இப்படத்திற்காக இசையை டி. இமான் அமைத்துள்ளார். இது வேதிகாவின் முதல் படமாகும். இப்படத்தை  தெலுங்கில் *சிவகாசி* என மொழிமாற்றம் செய்யப்பட்டு  விவேக் மற்றும் வெண்ணிற ஆடை மூர்த்திக்கு பதிலாக சுனில் மற்றும் ம. சூ. நாராயணா ஆகியோரைக்கொண்டு காட்சிகள் படமாக்கபட்டு சேர்க்கப்பட்டன. இது வணிக ரீதியாக சராசரி வசூலை ஈட்டியது.

## நடிப்பு

* காசியாக அர்ஜுன்
* வேதிகா அஞ்சலியாக
* ஜெகபதி பாபு -சிவாவாக
* காஜலா -மீனாட்சியாக
* விவேக் -பாண்டியாக
* சுனில் - கிரண் குமாராக (தெலுங்கு)
* வெண்ணிற ஆடை மூர்த்தி
* ராஜ்கபூர் - ரவிபாயாக 
* பெப்சி விஜயன் - மணி பாயாக
* ராகுல் ரவீந்திரன் - ரவி பாயின் சகோதரராக
* பெரிய கருப்பு தேவர் - நாயுடுவாக
* மனிஷ் பொருந்தியா

## தயாரிப்பு
புதுமுகமான வேதிகா அர்ஜுனின் மேலாளரை வாய்ப்புக்காக அணுகிய பிறகு ஒரு முன்னணி நடிகையாக அறிமுகமானார். இந்த படத்தின் வழியாக தெலுங்கு நடிகர் ஜெகபதி பாபு தமிழ் திரைப்படத் துறையில்  அறிமுகமானார்.

## இசை
*இப்படத்தில்  [[ஆயிரத்தில் ஒருவன் (1965 திரைப்படம்)|ஆயிரத்தில் ஒருவன்]]* (1965) படத்தின் "அதோ அந்த பறவை" பாடலின் மறு கலவை பதிப்பு உள்ளது.

## வெளியீடு
படத்தின் செயற்கைக்கோள் உரிமை ராஜ் தொலைக்காட்சிக்கு விற்கப்பட்டது. இந்த படத்திற்கு  இந்தியத் திரைப்படத் தணிக்கை குழு "ஏ" சான்றிதழ் வழங்கியது.

## குறிப்புகள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
விகடகவி

**விகடகவி** (*Vikadakavi*) என்பது 2011 ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். இப்படத்ததை முன்னாள் ஒலிப் பொறியாளரான ஜி. கிருஷ்ணன் இயக்கியுள்ளார். இப்படத்தில் அறிமுக நடிகர் சதீஷ் மற்றும் அமலா பால் ஆகியோர் முக்கியக் கதாபாத்திரத்தில் நடித்தனர். குறைந்த செலவில் தயாரிக்கப்பட்ட இந்தத் திரைப்படம் 2011 ஏப்ரல் 22  அன்று வெளியானது. இந்த படம் மிகவும் தாமதமாக  வெளியிடப்பட்டது. மேலும் இது முன்னணி நடிகை அமலா பாலின் முதல் படமாகும். படத்தில் ஏற்பட்ட தாமதம் காரணமாக, அவர் *[[மைனா]]* மற்றும் *வீரசேகரன்* உள்ளிட்ட பிற படங்களில் பணியாற்றினார்.

## கதை
விகடகவி ஐந்து நண்பர்களின் நகைச்சுவைக் கதை, அவர்கள் கிராமவாசிகளுக்கு இம்சையைக் கொடுக்கிறார்கள்.

## நடிப்பு

* சதிஷ் வினோத்
* அமலா பால் கவிதாவாக 
* விருச்சிககாந்த் கருணாவாக
* பேச்சி டயானாவாக
* இர்ஷாத் விருமாண்டியாக

## தயாரிப்பு
அமலா பால் கல்லூரியில் பயின்றபோது இந்தப் படத்தில் பணியாற்றினார்.

## வரவேற்பு
*தி இந்து* எழுதிய விமர்சனத்தில், " குறைந்த செலவில் தயாரிக்கப்பட்ட *விகடகவி*, இரசிகர்களைக் கவர்வதற்கு கதாபாத்திரம், உரையாடல், திரைக்கதை ஆகியவற்றை பெரிதும் சார்ந்திருக்கிறது என்பது தெளிவாகிறது. இவற்றைக் கையாண்ட கிருஷ்ணன் ஏமாற்றவில்லை ". *நியூ இந்தியன் எக்ஸ்பிரஸ்* எழுதிய விமர்சனத்தில் "விகடகவியில் புகழ்ந்து பேசுவதற்கு பெரியதாக ஒன்றும் இல்லை, ஆனால் நிச்சயமாக ஒரு அறிமுக இயக்குநரின் எதிர்பார்ப்பை கடந்து உள்ளது" என்று எழுதியது. *முன்னணி நடிகர்களின் நடிப்பை பாராட்டிய தினமலர்*, பின்னணி இசை மற்றும் ஒளிப்பதிவை விமர்சித்தது. *குங்குமம் கதையைப்* பாராட்டியது.

## குறிப்புகள்
 

## வெளி இணைப்புகள்

* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஓவியாவ விட்டா யாரு

**ஓவியாவ விட்டா யாரு** (*Oviyavai Vitta Yaru*) என்பது  2019 ஆம் ஆண்டு வெளியான இந்தியத் தமிழ்  நகைச்சுவைத் திரைப்படம் ஆகும். ராஜதுரை இயக்கி மற்றும் மதுரை செல்வம் தயாரித்த இப்படத்தில் சஞ்சீவி மற்றும் ஓவியா நடித்தனர். உண்மைநிலை தொலைக்காட்சி நிகழ்ச்சியான  *[[பிக் பாஸ் தமிழ் 1|பிக் பாஸ்]]* நிகழ்ச்சியில் தோன்றி புதிதாக ஓவியாவுக்கு வந்த பிரபலத்தை தொடர்ந்து இப்படத்தின் முந்தைய பெயரை மாற்றி  முன்னணி நடிகையின் பெயரே வைக்கப்பட்டது. இப்படத்தில் வைரமுத்து மற்றும் சினேகன் ஆகியோர் பாடல் வரிகளை எழுத சிறீகாந்து தேவா இசையமைத்திருக்கிறார். இந்த திரைப்படத்தின் தயாரிப்புப் பணிகள் 2014 ஆம் ஆண்டு நடுப்பகுதியில் தொடங்கி, 2019 மே மாதத்தில் வெளியிடப்பட்டது.

## நடிப்பு

*ஓவியா - ஓவியாவாக
*சஞ்சீவி - சீனியாக
*பவர்ஸ்டார் சீனிவாசன்
*செந்தில்
*சரவணன்
*சின்னி ஜெயந்த்
*ராதாரவி
*கஞ்சா கறுப்பு
*வையாபுரி (நடிகர்)
*ரவி மரியா
*சுவாமிநாதன்
*டி. பி. கஜேந்திரன்
*அருள்தாஸ்

## தயாரிப்பு
அர்ஜுன், கவுண்டமணி, செந்தில் உள்ளிட்ட நடிகர்களிடம் ஊடகவியல் தொடர்பு அதிகாரியாக பணியாற்றிய மதுரை செல்வம் இப்படத்தின் வழியாக தயாரிப்பாளராக அறிமுகமானார். *[[ஐ லவ் யூ டா]]* (2002) படத்தை உருவாக்கிய ராஜதுரையை, இயக்குநராக ஒப்பந்தம் செய்யப்பட்டார். பின்னர் 2014 சூனில் படத்தின் தயாரிப்புப் பணிகள் தொடங்கின. இபடத்தில்  சஞ்சீவி மற்றும் ஓவியா முக்கிய வேடங்களில் நடித்தனர். 2014 ஆம் ஆண்டின் இறுதியிலும் 2015 ஆம் ஆண்டின் முற்பகுதியிலும் படப்பிடிப்பு நடந்தது. ஆனால் படத்திற்கு விநியோகஸ்தர் அமையாததால் தயாரிப்பாளருக்கு  நிதிப் பிரச்சனை ஏற்பட்டது. படத்தின் தயாரிப்பின் போது, தயாரிப்பாளர் தனக்கு ஊதியம் வழங்கவில்லை என்று கூறி இயக்குநர் மோதலில் ஈடுபட்டார்.

2017 ஆகத்தில், படத்தின் தயாரிப்பாளர் படத்தின் பெயரான *சீனி* *என்பதை *ஓவியாவ விட்டா யாரு* என்று மாற்றினார். இது *ஓவியா* என்று சுருக்கமாக அழைக்கப்பட்டது. தமிழ் உண்மைநிலை நிகழ்ச்சியான  *பிக் பாசில்* முன்னணி நடிகை புகழ் பெற்றதைத் தொடர்ந்து இந்த பெயர் மாற்ற நடவடிக்கை எடுக்கப்பட்டது. படத்தில்  [[கஞ்சா கறுப்பு]] , [[வையாபுரி (நடிகர்)|வையாபுரி]] , பாடலாசிரியர் [[சினேகன்]] ஆகியோர் இடம்பெற்றுள்ளதாக  அவர்கள் *பிக் பாஸில்* தோன்றிய பிறகு தயாரிப்பாளர் விளம்பரங்களில் முக்கியம் கொடுத்து வெளியிட்டார்.  தயாரிப்பாளரால் 2017 ஆம் ஆண்டின் பிற்பகுதியில் அல்லது 2018 ஆம் ஆண்டின் தொடக்கத்தில் படம் வெளியிடப்படும் என்று எதிர்பார்க்கப்பது. தாமதங்களுக்குப் பிறகு படம் இறுதியாக  2019 மேயில் திரையரங்குகளில் வெளியிடப்பட்டது.

== இசை ==
இப்படத்திற்கு ஸ்ரீகாந்த் தேவா இசையமைத்துள்ளார்.

* "ரியா ரியா" - ஸ்ரீகாந்த் தேவா, கவிதா கோபி
* "வட்ட வட்ட" - [[வேல்முருகன்]], [[சின்னப்பொண்ணு]]

== வெளியீடு ==
படம் குறித்த விமர்சனத்தில், *தி இந்தியன் எக்ஸ்பிரஸ்* திரைப்படத்தை "பார்க்கலாம் சுமார்" என்று எழுதியது. *டைம்ஸ் ஆஃப் இந்தியா'' இந்த படத்திற்கு ஐந்து நட்சத்திரங்களில் இரண்டரை மதிப்பீட்டை வழங்கியது மற்றும் "திரைப்படத்தில் புதிதாக எதுவும் இல்லை, ஈர்க்கக்கூடிய கதையும் இல்லை" என்று எழுதியது.

## மேற்கோள்கள்

பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:ஓவியா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
2020 கோடைக்கால ஒலிம்பிக் பதக்கப் பட்டியல்

2020 டோக்கியோ ஒலிம்பிக் விளையாட்டுப் போட்டிகளில் நாடுகள் வென்ற பதக்கங்கள் பட்டியல்.


## மேற்கோள்கள்

## வெளி இணைப்புகள்
2020 கோடைக்கால ஒலிம்பிக் பதக்கப் பட்டியல்
2020 கோடைக்கால ஒலிம்பிக் விளையாட்டுகள்
பகுப்பு:சப்பானில் விளையாட்டு
பகுப்பு:2020 இல் விளையாட்டுகள்
பகுப்பு:2021 இல் விளையாட்டுகள்
ஆன்டி இந்தியன்

**ஆன்டி இந்தியன்** (*Anti Indian*) என்பது 2021ஆம் ஆண்டு வெளியான இந்திய தமிழ் மொழி அரசியல் நையாண்டித் திரைப்படமாகும். இதை சி. இளமாறன் எழுதி இயக்கியிருந்தார். ஆதாம் பாவா தயாரித்திருந்தார். இப்படத்தில் நீலச் சட்டை இளமாறன், ராதாரவி, ஆடுகளம் நரேன், 'வழக்கு எண்' முத்துராமன், வேலு பிரபாகரன், கில்லி மாறன், சுரேஷ் சக்கரவர்த்தி ஆகியோர் நடித்துள்ளனர்.  படம் 10 திசம்பர் 2021 அன்று வெளியிடப்பட்டது. 

## கதைச் சுருக்கம்
தமிழ்நாட்டின் மயிலாப்பூர் சட்டமன்றத் தொகுதி இடைத் தேர்தல் வருகிறது. தேர்தலில் அரசியல் கட்சிகள் தேர்தல் பரப்புரையில் மும்முரமாக ஈடுபட்டுக்கொண்டிருக்கின்றனர்.  இடைத்தேர்தலுக்கு சில நாட்களுக்கு முன்பு பாஷா இறந்துவிடுகிறார். தேர்தல் நேரம் ஆனதால் இறந்தவரை அடக்கம் செய்ய பல்வேறு தடைகள் ஏற்படுகின்றன.

## நடிப்பு

*இளமாறன் - பாட்ஷாவாக
*ஜெயராஜ் - ஏழுமலையாக
*அணில்குமார் - அடியாட்களின் தலைவனாக
*முத்துராமன் - காவல் ஆய்வாளராக
*ஆடுகளம் நரேன் - காவல் துணை ஆணாயராக
*வேலு பிரபாகரன் - ஜமாத் தலைவராக
*ராதாரவி - முதலமைச்சர் செங்குட்டுவனாக
*பசி சத்யா - சரோஜாவின் தோழியாக
*லொள்ளு சபா சேசு - பாஷாவின் மாமாவாக
*விஜயா - சரோஜாவாக
*சார்லஸ் வினோத் - சட்டமன்ற வேட்பாளர் சுபிரமணியனாக

## தயாரிப்பு
பிரபல வலை தள திரைப்பட விமர்சகரான நீலச்சட்டை சட்டை மாறன் எனப்படும் இளமாறன் 2019ஆம் ஆண்டு தான் ஒரு படத்தை இயக்குவதாக அறிவித்தார். ஆன்ட்டி இந்தியன் எனப் பெயரிடப்பட்ட அந்தப் படத்தின் கதை, திரைக்கதை, வசனம், இயக்கம் என பல பொறுப்புகளை ஏற்றார்.  இதையடுத்து படத்தின் முதல் தோற்றம் 2021, ஏப்ரல் 14 அன்று வெளியிடப்பட்டது. படத்தின் முதல் தோற்றமானது மூன்று சமயங்கள், சமகால அரசியல் போன்றவற்றை மையமாகக் கொண்டு  வெளியாகியுள்ளது. இதில் உள்ள குறியீடுகள் மற்றும் நையாண்டிகள் சர்ச்சையைக் கிளப்பும்படி உள்ளதென சினிமா ஆர்வலர்கள் பலர் கருத்துக்களை கூறினர்.  

## தணிக்கைச் சான்றிதழ்
இந்தப் படத்துக்கு மத்திய திரைப்படத் தணிக்கை வாரியம் சான்றிதழ் வழங்க மறுத்துவிட்டது. நீலச் சட்டை மாறன் தனது படத்தை பெங்களூரில் உள்ள திருத்தக் குழு குழுவிடம் ஏப்ரல் 5,2021 அன்று பரிசீலனைக்காக சமர்ப்பித்தார். அதன் முடிவு அவருக்கு அன்றே தெரிவிக்கப்பட்டது. தணிக்கை வாரியத்தின் திருத்தக் குழு 38 மாற்றங்களைச் செய்யுமாறு படத்தின் தயாரிப்பாளர்களிடம் கேட்டுள்ளதாக கூறப்பட்டது. உத்தா பஞ்சாப், பத்மாவத் படங்களுக்குப் பிறகு, திருத்தக் குழுவிலிருந்து பல வெட்டுக்களை எதிர்கொண்ட படம் ஆண்டி இந்தியன் என்று கூறப்படுகிறது.  இதன் தயாரிப்பாளர் நீதிமன்றத்தில் வழக்குத் தொடுத்தார். வாதங்களைக் கேட்ட நீதிமன்றம், தணிக்கைக் குழுவின் முந்தைய குழுக்களின் பரிந்துரைகளை நிராகரித்ததுடன், புதிய குழுவை அமைக்கவும், சரியான வெட்டுக்களுடன் தகுந்த சான்றிதழை வழங்குமாறும் உத்தரவிட்டது. இதைத் தொடர்ந்து, ஒரு புதிய குழு படத்தைப் பார்த்து, மூன்று சிறிய திருத்தங்களை மட்டுமே பரிந்துரைத்து U/A சான்றிதழுடன் அனுமதித்தது.  

## திரைப்பட விழாக்களில்
இப்படமானது பிரான்சில் நடைபெறவுள்ள கான்ஸ் திரைப்பட விழாவில் திரையிட தேர்வாகி உள்ளது. மேலும், பல சர்வதேச திரைப்பட விழாக்களிலும் இந்த படத்தை கொண்டு செல்லும் முயற்சியில் குழுவினர் ஈடுபட்டு வருகின்றனர்.

## மேற்கோள்கள்
 

## வெளி இணைப்புகள்
* 
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:2021 தமிழ்த் திரைப்படங்கள்
ஜெய்ப்பூர் மாநகராட்சி

**செய்ப்பூர் மாநகராட்சி** அல்லது **ஜெய்ப்பூர் மாநகராட்சி** இந்தியாவில் மேற்கு பகுதியான ராஜஸ்தான் மாநிலத்தில் உள்ள ஜெய்ப்பூர் நகரத்தின் மாநகராட்சி ஆகும்.  **ஜெய்ப்பூர் மாநகராட்சியானது** மாநகரத்தின் குடிமை உள்கட்டமைப்பை பராமரிப்பது மற்றும் அதனுடன் தொடர்புடைய நிர்வாகக் கடமைகளைச் செய்வதற்கான ஓர் உள்ளாட்சி அமைப்பாகும். மாநகராட்சியானது சுமார்   250 வார்டுகளைக் கொண்டுள்ளது. நாட்டின் மிகப்பெரிய நகரங்களுல் இதுவும் ஒன்று.ஜெய்ப்பூர் மேம்பாட்டு ஆணையம் **(ஜேடிஏ)** ஜெய்ப்பூரின் திட்டமிடல் மற்றும் மேம்பாட்டுக்கு பொறுப்பான அரசு நிறுவனமாகும்.  ஜெய்ப்பூர் மாநகரமானது **ஜெய்ப்பூர்** மற்றும் **ஜெய்ப்பூர் ரூரல்** ஆகிய இரண்டு நாடாளுமன்றத் தொகுதிகளைக் கொண்டுள்ளது.

## ஜெய்ப்பூர் மாநகராட்சி

## மாநகராட்சி உறுப்பினர்கள்

## மக்கள் தொகை
2011ம் ஆண்டின் மக்கட்தொகை கணக்கெடுப்பின் படி, ஜெய்ப்பூர் நகரத்தின் மக்கள் தொகை 30,46,163 ஆகும். அதில் ஆண்கள் 16,03,125 ஆகவும்; பெண்கள் 14,43,038 ஆகவும் உள்ளனர். ஆறு வயதிற்குட்பட்டவர்கள் 3,87,354 ஆகவுள்ளனர். பாலின விகிதம் ஆயிரம் ஆண்களுக்கு  900 பெண்கள் வீதம் உள்ளனர். சராசரி எழுத்தறிவு விகிதம் 83.33 % ஆகவுள்ளது.

மொத்த மக்கள் தொகையில் இந்து சமயத்தவர்கள்  23,73,384 (77.91%) ஆகவும்; இசுலாமியர்கள் 5,67,521 (18.63%) ஆகவும்;  சமணர்கள் 71,846 (2.36%) ஆகவும்;  சீக்கியர்கள் 17,787 (0.58%) ஆகவும்; கிறித்தவர்கள் 11,076 (0.36%) ஆகவும்; மற்றவர்கள் 15,649 (0.15%) ஆகவும் உள்ளனர்.

இந்நகரத்தில் இந்தி, ஆங்கிலம் மற்றும் வட்டார மொழிகள் பேசப்படுகிறது.

## மேற்கோள்கள்

பகுப்பு:இந்திய மாநகராட்சிகள்
கொச்சி ராஜ்ய பிரஜாமண்டலம்

**கொச்சி ராஜ்ய பிரஜமண்டலம்** (*Kochi Rajya Prajamandalam*) என்பது இந்திய சுதந்திர இயக்கம் தொடர்பாக 1941இல் திருச்சூரில் உருவாக்கப்பட்ட ஒரு அரசியல் கட்சியாகும். ஈ. இக்கண்ட வாரியர்,  வி. ஆர். கிருஷ்ணன் எழுத்தச்சன், எஸ். நீலகண்ட ஐயர், குரூர் நீலகண்டன் நம்பூதிரிபாடு போன்றோர் கட்சி உருவாக்கத்தில் முக்கியமானவர்களாக இருந்தனர். பனம்பிள்ளை கோவிந்த மேனன், கே. கருணாகரன் போன்ற முக்கிய அரசியல்வாதிகள் இந்தக் கட்சியில் பணியாற்றியுள்ளார்கள்.

## வரலாறு
முன்னாள் கொச்சி மாநிலத்தில் அரசியல் இயக்கங்கள் செயல்படுவதில் அதிருப்தி அடைந்த இளைஞர்கள் குழு, 26 ஜனவரி 1941 அன்று நடந்த கூட்டத்தில், கிருஷ்ணன் எழுத்தச்சன் தலைமையில் கொச்சி ராஜ்ய பிரஜமண்டலம் என்ற கட்சியை அமைக்க முடிவு செய்தனர். இந்தக் கட்சி 9 பிப்ரவரி 1941 அன்று திருச்சூரில் மணிகண்டனல்தாராவில் முறையாகத் தொடங்கப்பட்டது. மேலும் எஸ்.நீ லகண்ட ஐயர் தலைவராகவும், கிருஷ்ணன் எழுத்தச்சன் பொதுச் செயலாளராகவும் தேர்ந்தெடுக்கப்பட்டனர். கட்சியின் முக்கிய நோக்கம் கொச்சி மன்னரின் அரசியல் இறையாண்மையை முடிவுக்குக் கொண்டு வந்து மக்களுக்கு சமத்துவத்தையும் அரசியல் அதிகாரத்தையும் பெறுவதாகும். கதர், மதுவிலக்கு, கல்வித் துறையில் முன்னேற்றத்தைப் பெறவும் கட்சி பாடுபட்டது.

## பணிகள்
1941 ஆம் ஆண்டு வெள்ள பேரழிவுகளிலிருந்து மக்களைக் காப்பாற்றுவதற்காக பிரஜாமண்டலத்தின் செயல்பாடுகள், பொதுமக்களிடம் கட்சியை ஏற்றுக் கொள்ள வைத்தன. அந்த சமயத்தில் பிரஜாமண்டலம் வெள்ள நிவாரணக் குழுவை அமைத்தது.

நிலப்பிரபுத்துவத்தால் விவசாயிகள் எதிர்கொள்ளும் சிரமங்களை முடிவுக்குக் கொண்டுவர முதன்மையாக பணியாற்றிய *கொச்சின் கர்ஷக சபா* என்ற அமைப்பை பிரஜாமண்டலம் உருவாக்கியது. இந்த அமைப்பு விவசாயிகளின் நிலத்தில் நிரந்தர உரிமைக்காக நின்றது. 1943 பிப்ரவரி 13 -இல் கொச்சி சட்டமன்றத்தில் *வெரும்பட்டா குடியன்*  சட்டத்தை இது ஏற்றுக்கொண்டது.

பிரஜாமண்டலம் அதன் முதல் வருடாந்திர கூட்டத்தை 1942 இல் இரிஞ்ஞாலக்குடாவில் நடத்த முடிவு செய்தது. ஆனால் கொச்சி திவான் *ஏஎப்டபிள்யூ திக்சன்* இதை தடை செய்தார். இருப்பினும் சில தலைவர்கள் கூட்டம் நடத்த முன் வந்தனர். கே. கருணாகரன் உட்பட பல தலைவர்கள் திவான் அனுப்பிய காவலர்களால் கைது செய்யப்பட்டனர். அவர்கள் சிறையில் கொடூரமான சித்திரவதையை எதிர்கொண்டனர்.

அக்டோபர் 5, 1942 அன்று வெள்ளையனே வெளியேறு இயக்கம் தொடர்பாக, காந்திஜி , நேரு ஆகியோர் தலைமையில் அகில இந்திய காங்கிரசின் கூட்டம் மும்பையில் நடத்தப்பட்டது . S. நீலகண்ட ஐயர்,  கிருஷ்ணன் எழுத்தச்சன் ஆகியோர் பிரஜாமண்டலத்தை பிரதிநிதித்துவப்படுத்தி மாநாட்டில் கலந்து கொண்டனர். வெள்ளையனே வெளியேறு இயக்கத்தின் ஒரு பகுதியாக, பிரஜாமண்டலம் வேலை நிறுத்தங்களில் தீவிரமாக பங்கேற்றது. இச்சமயத்தில் பத்திரிகை செயல்பாட்டிற்கு கடுமையான தடை இருந்தது. பிரஜாமண்டலம் தீனபந்து என்ற நாளிதழைத் தொடங்கியது. செய்தித்தாள் சுதந்திர இயக்கங்களை வலுப்படுத்த உதவியது.

## தேர்தல்
1945இல் பிரஜாமண்டலம் தேர்தலை எதிர்கொண்டு கொச்சி சட்டமன்றத்தில் பெரும்பான்மை பெற்றது. எதிர்கட்சியைத் தேர்தெடுத்து பொறுப்பான அரசாங்கத்திற்காக வேலை செய்தது. மேலும், கோவில் நுழைவு இயக்கத்திற்கும் கட்சி வேலை செய்தது.

கட்சி குறிக்கோளை முடித்த பிறகு கலைந்த முதல் அரசியல் கட்சிகளில் ஒன்றாகும். பின்னர் பிரஜாமண்டலம் இந்திய தேசிய காங்கிரசில் இணைந்தது.

## மேற்கோள்கள்

## மேலும் படிக்க
*Formation of Kochi Rajya Prajamandalam

பகுப்பு:இந்திய தேசிய காங்கிரசு
தீனபந்து (மலையாள நாளிதழ்)

**தீனபந்து** (*Deenabandhu*) என்பது ஓர் செயலிழந்த மலையாள மொழி செய்தித்தாள் ஆகும். இது தினசரியாக அச்சிடப்பட்டு இந்தியாவில் கேரளாவின் திருச்சூர் நகரத்திலிருந்து வெளியிடப்பட்டு வந்தது. செய்தித்தாள் இந்திய விடுதலை இயக்கத்தை ஆதரித்த கொச்சின் இராச்சியத்திலிருந்து வெளியிடப்பட்ட முதல் இதழாகும்.  

## வரலாறு
தீனபந்து, முதலில் வாராந்திரியாக 26 ஜனவரி 1941 அன்று திருச்சூர் நகரத்திலிருந்து வி. ஆர். கிருஷ்ணன் எழுத்தச்சன் தலைமை தொகுப்பாசிரியராகத் தொடங்கப்பட்டது . இந்திய விடுதலை இயக்கத்தில் அவர் செய்த பங்களிப்புகளுக்காக தீன்பந்து அல்லது ஏழைகளின் நண்பர் என்று  மகாத்மா காந்தியால் அன்புடன் அழைக்கப்பட்ட சார்லஸ் பிரீர் ஆண்ட்ரூஸின் பெயரிலேயே இந்த செய்தித்தாள் பெயரிடப்பட்டது.  பெரும்பாலான செய்திகள் கொச்சி மாநிலத்திலிருந்து வந்த அரசியல் இயக்கங்களிலிருந்து வந்தவை. இந்த பத்திரிகை கொச்சி ராஜ்ய பிரஜாமண்டலம் கட்சியின் அதிகாரப்பூர்வ இதழாகும். வெள்ளையனே வெளியேறு இயக்கத்தின் போது, ஆசிரியரும் ஊழியர்களும் சிறையில் அடைக்கப்பட்டனர். பின்னர், ஊழியர்கள் சிறையிலிருந்து வெளிவந்த பிறகு 1944 இல் மீண்டும் தனது வெளியீட்டைத் தொடங்கியது. ஜனவரி 1946 இல், தீனபந்து தினசரி செய்தித்தாளாக மாற்றப்பட்டு எர்ணாகுளத்திலிருந்து வெளிவந்தது. 1962இல் நிதி சிக்கல்கள் காரணமாக, தீனபந்து தனது வெளியீட்டை நிறுத்தியது. 

## மேற்கோள்கள்

பகுப்பு:இந்திய நாளிதழ்கள்
பகுப்பு:இந்திய இதழ்கள்
பகுப்பு:மலையாள நாளிதழ்கள்
பகுப்பு:கேரள நாளிதழ்கள்
புரூனோ ஓபெர்லெ

**புருனோ ஓபெர்லே** (*Bruno Oberle*) சுவிஸ் உயிரியலாளர் மற்றும் சுற்றுச்சூழல் விஞ்ஞானி ஆவார். 13 சூலை 2020 அன்று அவர் பன்னாட்டு இயற்கைப் பாதுகாப்புச் சங்கத்தின் பொது இயக்குநராக நியமிக்கப்பட்டார்.

## வாழ்க்கை வரலாறு
ஓபெர்லெ, 12 அக்டோபர் 1955 இல் சுவிட்சர்லாந்தின் செயின்ட் காலனில் பிறந்தார். இவர், லோகார்னோ மற்றும் சூரிச்சில் வளர்ந்தார். இவர் சூரிக்கில் உள்ள சுவிட்சர்லாந்து நடுவண் தொழில்நுட்ப நிறுவனத்தில் உயிரியல் மற்றும் சுற்றுச்சூழல் அறிவியல் பிரிவுகளைத் தேர்ந்தெடுத்து தனது முனைவர் பட்டத்தைப் பெற்றார்.

ஓபெர்லெ *இகோல் பாலிடெக்னிக் ஃபெடரெல் டி லாசன்னே* நிறுவனத்தில் பேராசிரியராக இருந்தார். இதே நிறுவனத்தின் பசுமைப் பொருளாதாரம் மற்றும் வளங்கள் நிர்வகிப்புத் துறையின் தலைவராகவும் பணிபுரிந்தார். இவர் சுற்றுச்சூழல் சுவிஸ் கூட்டமைப்பு அலுவலகத்தின் முன்னாள் இயக்குநராகவும் இருக்கிறார்   கூடவே,  சுற்றுச்சூழல் துறையின் மாநில செயலாளராகவும் பணிபுரிந்தார். தற்போது, இவர் பன்னாட்டு இயற்கைப் பாதுகாப்புச் சங்கத்தின் இயக்குநர் ஜெனரலாக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
தீனபந்து (மராத்தி இதழ்)

**தீனபந்து** (*Deenbandhu*) என்பது பிரித்தானிய இந்தியாவின் புனேவிலிருந்து மராத்திய மொழியில் அச்சிட்டு வாராந்திர வெளியீடாக ஜனவரி 1877 இல் வெளிவந்த செய்தித்தாள் ஆகும். இது முதன்முறையாக உழைக்கும் மக்களைப்பற்றிய வெளிப்படையான செய்திகளை வெளியிட்டது. விவசாயிகள், தொழிலாளர்களின் குறைகளையும் இது வெளிப்படுத்தியது.

## வரலாறு

தீனபந்து, கிருஷ்ணராவ் பாண்டுரங்க பாலேக்கர் என்பவரால் (1850-1910) நிறுவப்பட்டது. மேலும், ஜோதிராவ் புலேவின் சத்யசோதாக் சமாஜம் (பொருள்: உண்மையைத் தேடுவோரின் சமூகம்) எனும் அமைப்பின் கருத்துகளை வெளியிடும் ஒரு கருவியாக பணியாற்றியது. பாலேக்கர் ஏறக்குறைய தீனபந்துவை ஏப்ரல் 1880 வரை நடத்தினார். அதன் பிறகு பத்திரிகை நிதி சிக்கல்கள் காரணமாக மும்பையிலிருந்து வெளிவந்தது. ஏற்கனவே பத்திரிக்கைக்காக எழுதிக் கொண்டிருந்த நாராயண் மேகாஜி லோகண்டே மும்பையிலிருந்து 1880 முதல் செய்தித்தாளை வெளியிட்டார். 1884 ஆம் ஆண்டில் தீனபந்து வாரத்திற்கு 1650 பிரதிகள் விற்றது. இதனால் கேசரிக்குப் பிறகு மும்பை மாகாணத்தில் வெளியாகும் மராத்தி அல்லது ஆங்கில-மராத்தி செய்தித்தாள்களில் இரண்டாவது இடத்தைப் பிடித்தது. 

வாசுதேவ் பிர்ஜே என்பவர் 1903இல் பரோடாவை விட்டு மும்பைக்கு சென்ற பிறகு செய்தித்தாளின் ஆசிரியரானார். வாந்திபேயால் ஏற்பட்ட பிர்ஜேவின் அகால மரணத்திற்குப் பிறகு, 32 வயதேயான அவரது மனைவி தனுபாய் பிர்ஜே சொந்தமாக செய்தித்தாளை நடத்தும் பொறுப்பை ஏற்றுக்கொண்டார். தனுபாய் பிர்ஜே 1908 முதல் 1913இல் இறக்கும் வரை தீனபந்துவை வெளியிட்டு வந்தார். ஸ்ரீராம் குண்டேகரின் கருத்துப்படி, பிராமணரல்லாதோ வெளியிட்ட பத்திரிகை வரலாற்றில் முதல் பெண் ஆசிரியர் தனுபாய் பிர்ஜே ஆவார். மராத்தி இதழில் அவர் முதல் பெண் ஆசிரியராகவும் இருந்தார். 
## தற்போதைய நிலை

லோகண்டே மும்பையிலிருந்து தீனபந்துவை வெளியிட்ட போது, ​​புலேவின் அபிமானரான விட்டல் மருத்ராவ் நவ்லே புனேவில் ஒரு பதிப்பை வெளியிடும் உரிமையை வாங்கினார். அவர் ஒகையோவிலிருந்து ஒரு அச்சு இயந்திரத்தை இறக்குமதி செய்தார். அது 1970களில் வெளியிடுவதை நிறுத்தும் வரை செய்தித்தாளைத் தயாரித்தது. இந்த அச்சகம் 2013 வரை புனேயில் இருந்தது. அது இன்னும் நவ்லே குடும்பத்திற்கு சொந்தமாக இருக்கிறது. எனினும், அது கணிசமான சிதைவு, பழுதுபட்ட நிலையில் இருந்தது. அதை பாதுகாக்க முடியுமா என்று மாநில அரசு பரிசீலித்து வந்தது.

## மேற்கோள்கள்

பகுப்பு:இந்திய நாளிதழ்கள்
பகுப்பு:இந்திய இதழ்கள்
பகுப்பு:மகாராட்டிரத்தில் ஊடகம்
கோணங்கி நாயக்கனஅள்ளி

**கோணங்கி நாயக்கனஅள்ளி** (*Konanginaickanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவில்  உள்ளது. 

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1,024 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4,378 ஆகும். இதில் பெண்களின் எண்ணிக்கை 2,047 என்றும், ஆண்களின் எண்ணிக்கை 2,331 என்றும் உள்ளது.

## கோயில்கள்
*கோணங்கி நாயக்கனஅள்ளி பட்டாளம்மன் கோயில்
*கோணங்கி நாயக்கனஅள்ளி ஜெக்கர கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கொண்டகார அள்ளி

**கொண்டகார அள்ளி** (*Kondagarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும் மாநிலத் தலைநரான சென்னையிலிருந்து 292 கிலோ மீட்டடர் தொலைவிலும் உள்ளது. 

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 988 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3794 ஆகும். இதில் பெண்களின் எண்ணிக்கை 1839 என்றும், ஆண்களின் எண்ணிக்கை 1955 என்றும் உள்ளது. ஊரின் மொத்த எழுத்தறிவு விகிதம் 57.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
*கொண்டகார அள்ளி மாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மாஸ்டர் செஃப் தமிழ்

**மாஸ்டர் செஃப் தமிழ்**  என்பது சன் தொலைக்காட்சியில் 7 ஆகத்து 2021ஆம் ஆண்டு முதல் சனி மற்றும் ஞாயிற்றுக்கிழமைகளில் இரவு 9:30 மணிக்கு ஒளிபரப்பாகும் தொலைக்காட்சி சமையல் போட்டி நிகழ்ச்சி ஆகும். இது ஆஸ்திரேலிய நாட்டில் ஒளிபரப்பான 'மாஸ்டர் செஃப் ஆஸ்திரேலியா' என்ற நிகழ்ச்சியின் வடிவத்தைப் பின்பற்றி எண்டெமோல் ஷைன் குரூப் மற்றும் இன்னோவேடிவ் பிலிம் அகாடமி போன்ற நிறுவனங்கள் தயாரித்துள்ளது.

இந்த நிகழ்ச்சியை பிரபல தமிழ்த் திரைப்பட நடிகர் விஜய் சேதுபதி என்பவர் தொகுத்து வழங்குகின்றார். இந்த நிகழ்ச்சி முதலில் மே 2021 இல் ஒளிபரப்பப்படவிருந்தது, இருப்பினும் 2020 இந்தியாவில் கொரோனாவைரசுத் தொற்றுநோய் காரணமாக இந்த நிகழ்ச்சி 7 ஆகஸ்ட் 2021 இல் ஒளிபரப்பப்பட்டது.

## பருந்துப்பார்வை
இந்த நிகழ்ச்சியில் 14 போட்டியாளர்கள் கலந்து கலந்துகொள்ளவார்கள். மூன்று சமையல்கலை நிறுவனர்கள் மூலம் அவர்கள் தேர்ச்சி பெற்று அதில் ஒரு வெற்றியாளர் மாஸ்டர்ஷெஃப் பட்டத்தையும் 25 லட்சம் ரொக்கப் பரிசையும் பெறுவார்.

## பருவம் 1
மாஸ்டர் செஃப் தமிழ் நிகழ்ச்சியின் முதல் பருவத்தை நடிகர் விஜய் சேதுபதி என்பவர் தொகுத்து வழங்க, சமையல்கலை நிறுவனர்கள் ஆன ஹரிஷ் ராவ், ஆர்த்தி சம்பத் மற்றும் கௌசிக் எஸ் ஆகியோர் நீதிபதிகளாக உள்ளனர்.

## தயாரிப்பு
2021 இன் முற்பகுதியில் சன் குழுமத்தால் தென்னிந்திய மொழிகளான தமிழ், தெலுங்கு, கன்னடம் மற்றும் மற்றும் மொழிகளுக்கான தயாரிப்பு உரிமையைப் பெற்றது. அத்துடன் முதல் கட்டமாக தமிழ் மற்றும் தெலுங்கு மொழிகளில் இந்த நிகழ்ச்சியை தயாரிக்கத்து. தமிழில் இந்த நிகழ்ச்சி முதலில் மே 2021 இல் ஒளிபரப்பப்படவிருந்தது, இருப்பினும் 2020 இந்தியாவில் கொரோனாவைரசுத் தொற்றுநோய் காரணமாக இந்த நிகழ்ச்சி 7 ஆகஸ்ட் 2021 இல் ஒளிபரப்பப்பட்டது.

தெலுங்கு மொழியில் நடிகை தமன்னா எனப்வர் தொகுத்து வழங்குகின்றார். ஜூன் 2021 இல் படப்பிடிப்பு ஆரம்பிக்கப்பட்டு சன் தொலைக்காட்சியில் இந்த நிகழ்ச்சிக்கான விளம்பரங்கள் நடைபெற்றது.

## நிகழ்ச்சியின் பருவங்கள்

## சர்வதேச ஒளிபரப்பு
* இந்த நிகழ்ச்சியை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் மற்றும் 11 ஜனவரி 2021 ஆம் ஆண்டு முதல் இலங்கையில் உள்ள சக்தி தொலைக்காட்சிலும் பார்க்க முடியும்.
* இந்த தொடரின் அத்தியாயங்கள் சன் தொலைக்காட்சி என்ற யூடியூப் இணைய அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணையம் மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் சமையல் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
புரூக்ளின் ஒன்பது-ஒன்பது

**புரூக்ளின் ஒன்பது-ஒன்பது** ஒரு அமெரிக்க காவல்துறை நடைமுறை, சூழ்நிலை நகைச்சுவைத் தொடர் ஆகும். இத்தொடர் செப்டம்பர் 17, 2013 அன்று முதன்முதலாக திரையிடப்பட்டது மற்றும் செப்டம்பர் 16, 2021 அன்று தொடரின் இறுதி நிகழ்ச்சியை ஒளிபரப்ப திட்டமிடப்பட்டுள்ளது. இத்தொடர், புரூக்ளினின் கற்பனையான 99 வது பிராந்தியத்தில் நியூயார்க்கு நகர காவல் துறையை (NYPD) சேர்ந்த துப்பறிவாளர் ஜேக் பெரால்டாவை (ஆண்டி சம்பெர்க்) சுற்றி வருகிறது, அவர் அடிக்கடி தனது உயரதிகாரியான கேப்டன் ரேமண்ட் ஹோல்ட்  உடன் மோதலில் ஈடுபடுகிறார்.

புரூக்ளின் ஒன்பது-ஒன்பது, நகைச்சுவை உணர்வைத் தக்கவைத்துக்கொண்டு, தீவிரமான பிரச்சினைகளை சித்தரிப்பதற்காக விமர்சகர்களின் பாராட்டுக்களைப் பெற்றது. இதன் முதல் பருவம் சிறந்த தொலைக்காட்சி தொடருக்கான கோல்டன் குளோப் விருதை வென்றது. மேலும் ஆண்டி சாம்பெர்க் சிறந்த நடிகருக்கான கோல்டன் குளோப் விருதை வென்றார். ஒரு நகைச்சுவைத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பிரௌகர் நான்கு முறை பரிந்துரைக்கப்பட்டார். மற்றும் ஒரு நகைச்சுவைத் தொடரில் சிறந்த துணை நடிகருக்கான விமர்சகர்களின் தேர்வு தொலைக்காட்சி விருதை இரண்டு முறை வென்றுள்ளார். ந.ந.ஈ.தி. மக்களை சித்தரிப்பதற்காக, இந்தத் தொடர் சிறந்த நகைச்சுவைத் தொடருக்கான GLAAD ஊடக விருதை வென்றது.

## மேற்கோள்கள்

பகுப்பு:அமெரிக்கத் தொலைக்காட்சித் தொடர்கள்
பகுப்பு:அமெரிக்க நகைச்சுவை தொலைக்காட்சித் தொடர்கள்
பகுப்பு:அமெரிக்க சூழ்நிலை நகைச்சுவைத் தொடர்கள்
குவகாத்தி மாநகராட்சி

**கவுகாத்தி மாநகராட்சி** (ஆங்கிலம் : *Guwahati Municipal Corporation*) (GMC) என்பது இந்தியாவின் வடகிழக்கு மாநிலமான அசாம் மாநிலத்தில் உள்ள கௌஹாத்தி மாநகராட்சியை நிர்வகிக்கும் ஓர் அமைப்பாகும்.  **குவகாத்தி மாநகராட்சி** சட்டம் 1971 ஆம் ஆண்டிலும் *கவுகாத்தி நகராட்சி சட்டம்* 1969 இல் உருவாக்கப்பட்டது. இந்த சட்டத்தின் பிரிவு .45 ன் படி தேர்ந்தெடுக்கப்பட்ட கவுன்சிலர்களினால் முதல் முறையாக 1974 இல் மாநகராட்சியாக உருவாக்கப்பட்டது.
ஒரு நகராட்சி நிறுவனம் இந்தியாவின் நகர்ப்புற உள்ளாட்சி அமைப்பின் (ULB) மிக உயர்ந்த வடிவமாகும்.  தற்போது, ​​ஜிஎம்சி அதன் அதிகார வரம்பின் கீழ் 216 கிமீ 2 (83 சதுர மைல்) பரப்பளவை உள்ளடக்கியது மற்றும் இது 31 நகராட்சி வார்டுகளாக பிரிக்கப்பட்டுள்ளது.

## மாநகராட்சி நிர்வாகம்
61 தேர்ந்தெடுக்கப்பட்ட வார்டு உறுப்பினர்களைக் கொண்ட கவுன்சிலின் தலைவராக இருக்கும் கவுகாத்தி மாநகராட்சியின் 61 நகராட்சி வார்டுகளுக்கு மேயர் மற்றும் துணை மேயர் பொறுப்பு வகிக்கின்றனர்.
மாநகராட்சியின் சரியான செயல்பாட்டிற்கு ஆணையர் பொறுப்பு வகிக்கிறார்.  அவருக்கு கூடுதல் ஆணையர் மற்றும் இணை ஆணையர் உதவுகிறார்கள்.  நீர் வேலைத் துறை மற்றும் பொதுப்பணித் துறைப் பிரிவுக்கு ஒரு தலைமைப் பொறியாளர் பொறுப்பு வகிக்கிறார்.  கேரேஜ் கிளைக்கு ஒரு மேற்பார்வை பொறியாளர் பொறுப்பு வகிக்கிறார்
கணக்குகள் கிளை நிதி ஆலோசகர், தலைமை கணக்குகள் மற்றும் தணிக்கை அதிகாரியின் பொறுப்பாகும்.  ஒவ்வொரு வருவாய் மண்டலமும் துணை ஆணையர் தலைமையில் உள்ளது.

## கவுகாத்தி மாநகராட்சி

## நிர்வாக அமைப்பு
* பாதுகாப்பு
* நீர் வேலை வரி பிரிவு
* பொது பணிகள்
* கட்டிட அனுமதி
* தெரு விளக்கு மற்றும் மின் பிரிவு
* நகராட்சி சந்தைகள்
* சுகாதாரம் மற்றும் சுகாதாரம்
* கால்நடை
* அமலாக்கம்
* சொத்து வரி
* பிறழ்வு கிளை
* வர்த்தக உரிமம்
* விளம்பரம்
* மெதுவாக நகரும் வாகனக் கிளை
* இறந்த உடல் மற்றும் இரவு மண் அகற்றுதல் கிளை
* வறுமை ஒழிப்பு
* பிறப்பு மற்றும் இறப்பு பதிவு
* கேரேஜ் கிளை
* கணக்கு கிளை

## மாநகராட்சி வரி வருவாய் ஆதாரங்கள்
* பொது வரி, நீர் வரி, துப்புரவு வரி, இலகு வரி மற்றும் நகர்ப்புற வரி ஆகியவற்றை உள்ளடக்கிய சொத்து வரி.
* வர்த்தக உரிம கட்டணம்
* நுழைவு கட்டணம்
* பார்க்கிங் கட்டணம்
* நகராட்சி சந்தைகளில் இருந்து கட்டணம் மற்றும் வாடகை
* விளம்பரங்கள் மீதான வரி
* மெதுவாக நகரும் வாகனங்கள் மீதான வரி
* விலங்கு வரி
* கட்டிட அனுமதி கட்டணம் மற்றும் அபராதம்
* நீர் இணைப்பு கட்டணம்
* அபராதம்
* மோட்டார் வாகன வரியின் பங்கு
* பொழுதுபோக்கு வரியின் பங்கு
* நில வருவாய் மற்றும் முத்திரை வரி மீதான கூடுதல் கட்டணம்

## மேற்கோள்கள்

பகுப்பு:அசாம்
பகுப்பு:இந்திய மாநகராட்சிகள்
மா லாங்

**மா லாங்** (Ma Long, Chinese;马龙 பிறப்பு 20 அக்டோபர் 1988) ஒரு சீன மேசைப் பந்தாட்ட வீரர் ஆவார். இவர் 2016 மற்றும் 2020 ஆம் ஆண்டுகளில் நடைபெற்ற ஒலிம்பிக் போட்டிகளில் ஆண்கள் ஒற்றையர் பிரிவில்  தங்கப் பதக்கம் வென்றவர். இவர் 2015, 2017 மற்றும் 2019 இல் ஆண்கள் ஒற்றையர் பிரிவில் உலக வாகையாளர் போட்டிகளில் வாகையாளர் பட்டம் பெற்றவர் ஆவார். இவரது சாதனைகளுக்காக சர்வதேச மேசைப் பந்தாட்ட கூட்டமைப்பு இவருக்கு *"தெ டிக்டேட்டர்"*  மற்றும் "*தெ [[சீன டிராகன்|டிராகன்]]* " (இவரது பெயரிலிருந்து பெறப்பட்டது, லோங் ) எனும் புனைப்பெயரை வழங்கியது. 2014 முதல், இவர் சீன தேசிய ஆண்கள் மேசைப் பந்தாட்ட  அணியின் தலைவராக இருந்தார்.

2016 ஆம் ஆண்டில், மா லாங் பெருவெற்றித் தொடர் ( ஒலிம்பிக், உலக வாகையாளர் மற்றும் உலகக் கிண்ணம்) வென்ற  ஐந்தாவது வீரர் ஆனார், ஜான்-ஓவ் வால்ட்னர், லியு குலியாங், காங் லிங்ஹுய் மற்றும் ஜாங் ஜைக் ஆகியோர் இதற்கு முன்னர் இந்தச் சாதனையினை படைத்திருந்தனர். அதிக நாட்கள் முதலிடம் பிடித்த வீரர் எனும் சாதனையினையும் இவர் வைத்துள்ளார். 64 மாதங்கள் இவர் முதலிடத்தில் இருந்தார். மார்ச் 2015இல் இருந்து தொடர்ச்சியாக 34 மாதங்கள் முதலிடத்தில் இருந்தார்.  2020 டோக்கியோ ஒலிம்பிக்கில் ஆண்கள் ஒற்றையர் பிரிவில் தங்கப் பதக்கம் வென்றதன் மூலம், மா லாங் தனது வாழ்க்கையில் இருமுறை பெரு வெற்றித் தொடர் போட்டியை வென்ற முதல் மற்றும் ஒரே ஆண் வீரர் எனும் சாதனை படைத்தார். இதன் மூலம் அனைத்துக் காலத்திற்குமான சிறந்த மேசைப் பந்து வீரர்களில் ஒருவராக அறியப்படுகிறார்.

## தனிப்பட்ட வாழ்க்கை
மா லாங் நாஞ்சிங்கின்  சியா லு எனும் தனது காதலியினை மணந்தார். டிசம்பர் 10, 2017 அன்று, சினா வெய்போவில் இந்தத் தம்பதிக்கு ஓர் ஆண் குழந்தை பிறந்தது.

## சாதனைகள்

; ஒற்றையர் பிரிவு (ஜூலை 2021 நிலவரப்படி) 

* ஒலிம்பிக் விளையாட்டுக்கள்: வெற்றியாளர் (2016, 2020)
* உலகக் கோப்பை : வெற்றியாளர் (2012, 2015); இரண்டாம் இடம் (2014, 2020); மூன்றாவது இடம் (2008, 2009, 2017).
* ITTF உலக சுற்றுலா வெற்றியாளர் (28)
* ஆசிய விளையாட்டுப் போட்டிகள் வெற்றியாளர் 2010
* உலக இளையோர் வாகையாளர் போட்டி: வெற்றியாளர் (2004), காலிறுதி (2003)
* ஆசிய இளையோர் வாகையாளர் போட்டி: வெற்றியாளர் (2004)

## சான்றுகள்


பகுப்பு:வாழும் மக்கள்
பகுப்பு:1988 பிறப்புகள்
கும்பலப்பாடி

**கும்பலப்பாடி** (*Kumbalapadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், நல்லம்பள்ளியில் இருந்து 8 கிலோ மீட்டர் தொலைவிலும், மாநிலத் தலைநரான சென்னையிலிருந்து 306 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 600 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2531 ஆகும். இதில் பெண்களின் எண்ணிக்கை 1161 என்றும், ஆண்களின் எண்ணிக்கை 1370 என்றும் உள்ளது. ஊரின் மொத்த எழுத்தறிவு விகிதம் 49.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
இலக்கியம்பட்டி

**இலக்கியம்பட்டி**  (*Lakkiampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில்தான் தருமபுரி மாவட்ட ஆட்சியரகம் அமைந்துள்ளது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 2 கிலோமீட்டர் தொலைவிலும், மாநிலத் தலைநரான சென்னையிலிருந்து 293 கிலோ மீட்டடர் தொலைவிலும் உள்ளது. 

## கோயில்கள்
*இலக்கியம்பட்டி சாலை மாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கிறிசு பிரீமேன்

**கிறிசு பிரீமேன்** (*Chris Freeman*) ஐக்கிய இராச்சியத்தின் ஆளுகைக்குட்பட்ட வேல்சு நாட்டின் பாங்கோர் பல்கலைக்கழகத்தில் பணிபுரியும் ஒரு பிரித்தானிய  சுற்றுச்சூழல் விஞ்ஞானியாவார். பாங்கோரிலுள்ள உள்ள இயற்கை அறிவியல் கல்லூரியில் நீர்வாழ் உயிரிகள் பிரிவின் வேதியியல் பேராசிரியராக உள்ளார்.  பிரீமேனின் ஆராய்ச்சியானது கார்பன் சுழற்சியில் கவனம் செலுத்துகிறது,  மேலும் தூள்கரி மண்ணில் கார்பன் சேமிப்பு  மற்றும் கரைந்த கரிம கார்பனின் இயக்கவியல் தொடர்பான ஆய்வுகளுக்கு  முக்கியத்துவம் அளிக்கிறது.  குறிப்பாகத் தூள்கரி மண்ணில் நொதிகளின் செயல்பாட்டு பொறிமுறையும் நீரில் கரைந்த கரிம கார்பனின் செறிவுகள்  அதிகரித்து வரும் போக்கைக் கவனிப்பதிலுமான இவரது பணி மிகவும் பிரபலமானதாகும்.

கிறிசு பிரீமேனின் பணி அமெரிக்க நன்னீர் உயிரியல் மற்றும் ஆழ்கடல் அறிவியல்  சங்கம் மற்றும் இராயல் அறிவியல் கழகத்தின் விருதுகளுடன் அங்கீகரிக்கப்பட்டுள்ளது.

## வெளியீடுகள்
*Freeman C, Ostle  J, Kang H (2001). An enzymic latch on a global carbon store. Nature. 409, 149.
*Freeman C, C. D. Evans, D. T. Monteith, B. Reynolds and N. Fenner (2001) Export of organic carbon from peat soils. Nature 412, 785.
*Freeman C, Fenner N, Ostle NJ, Kang H, Dowrick DJ, Reynolds B, Lock MA, Sleep D,  Hughes S and Hudson J. (2004) Dissolved organic carbon export from peatlands under elevated carbon dioxide levels  Nature 430, 195 – 198.
*Bragazza L, Freeman C, T Jones, H Rydin, J Limpens, N Fenner, T Ellis, R Gerdola, M Hajek, T Hajek, P Iacumin, L Kutnark, T Tahvanainen, H Toberman. (2006) Atmospheric nitrogen deposition promotes carbon loss from peat bogs Proceedings of the National Academy of Sciences of the United States of America 103(51): 19386-19389

## மேற்கோள்கள்


பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பகுப்பு:பிரித்தானிய அறிவியலாளர்கள்
வில்மா சுப்ரா

**வில்மா சுப்ரா** (**Wilma Subra)  ஓர்** அமெரிக்க சுற்றுச்சூழல் விஞ்ஞானியாவார். சுற்றுச்சூழல் ஆலோசனை நிறுவனமான சுப்ரா நிறுவனத்தின் தலைவராக உள்ளார்.

சுப்ரா அமெரிக்காவிலுள்ள  லூசியானாவின் மோர்கன் நகரில் 1943 ஆம் ஆண்டு பிறந்தார்.  மோர்கனிலும் அருகில் உள்ள பயோ விசுடா நகரத்திலும்  இவர் வளர்ந்தார்.  சுப்ராவின் தந்தை ஒரு வேதியியலாளர் மற்றும்  தாத்தா ஒரு மீனவர். சுப்ரா 1965 ஆம் ஆண்டு  லாஃபாயெட்டில் உள்ள தென்மேற்கு லூசியானா பல்கலைக்கழகத்தில் நுண்ணுயிரியல் மற்றும் வேதியியலில் இளங்கலைப் பட்டம் பெற்றார், மேலும் ஓராண்டு கழித்து  இத்துறையில் முதுகலைப் பட்டமும் பெற்றார்.

1967 ஆம் ஆண்டு 1981 ஆம் ஆண்டு வரை சுப்ரா வளைகுடா தெற்கு ஆராய்ச்சி நிறுவனத்தில் பணியாற்றினார். சுற்றுச்சூழல் சுகாதாரப் பிரச்சினைகளால் பாதிக்கப்பட்டு பிரச்சனைகளை எதிர்கொள்ளும் மக்களுக்கு உதவுவதற்காக இவர் 1981 ஆம் ஆண்டு மே மாதத்தில் சுப்ரா நிறுவனத்தை நிறுவினார்.

சுப்ரா ஏழு ஆண்டுகள் சுற்றுச்சூழல் பாதுகாப்பு முகமை சுற்றுச்சூழல் கொள்கை மற்றும் தொழில்நுட்பத்திற்கான தேசிய ஆலோசனைக் குழுவின்  துணைத் தலைவராக இருந்தார். சுற்றுச்சூழல் பாதுகாப்பு முகமையின் தேசிய சுற்றுச்சூழல் நீதி ஆலோசனைக் குழுவில் ஆறு ஆண்டுகளும் , சுற்றுச்சூழல் ஒத்துழைப்புக்கான ஆணையத்தின் அமெரிக்க பிரதிநிதியாக தேசிய ஆலோசனைக் குழுவில் ஐந்து ஆண்டுகளும் சுப்ரா பணியாற்றினார். 2010 ஆம் ஆண்டில் தயாரிக்கப்பட்ட ஆவணப்படமான காசுலேண்டில் தோன்றினார்.

## விருதுகள்

* 1999 மேக் ஆர்தர் ஃபெல்லோசு திட்டம் 
* 2004 வால்வோ ஃபார் லைஃப் விருது இறுதிப் போட்டியாளர் 
* 2011 உலகளாவிய பரிவர்த்தனை மனித உரிமைகள் விருது

## மேற்கோள்கள்

## மேலும் படிக்க
* "நியாயமான வளர்ச்சியின் வக்கீல்களுடன் உரையாடல்கள்"  *காமன்வெல்*
* "CHE பார்ட்னருடன் நேர்காணல், வில்மா சுப்ரா" , *உடல்நலம் மற்றும் சுற்றுச்சூழல் பற்றிய கூட்டு*
* வில்மா சுப்ராவிலிருந்து நியூயார்க் மாநிலத்திற்கு ஒரு கடிதம்: ஃப்ராகிங் vs. தண்ணீர்" அக்டோபர் 1, 2009
* "சூறாவளி தாக்கப்பட்ட பகுதியில் இருந்து வில்மா சுப்ரா குறிப்புகள்" , *உலகளாவிய சமூக வலைப்பின்னல்*, செப்டம்பர் 16, 2005
* ஓநாய், விக்கி. "வில்மா சுப்ரா: நச்சு சூழலில் நீதி கண்டுபிடிக்க சமூகங்களுக்கு உதவும் வேதியியலாளர்", சுற்றுச்சூழல் நடவடிக்கைக்கான குடிமக்கள் லீக் இப்போது, பிப்ரவரி 2009.
* "வில்மா சுப்ரா: சுற்றுச்சூழல் வேதியியல் மற்றும் சமூக வாதத்தில் ஒரு முன்னோடி", *வேதியியல் மற்றும் பொறியியல் செய்திகள்*, ஜனவரி 17, 2020

பகுப்பு:அமெரிக்க அறிவியலாளர்கள்
பகுப்பு:1943 பிறப்புகள்
பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பாக்யராஜ் கண்ணன்

**பாக்யராஜ் கண்ணன்** என்பவர் தமிழ் மொழி திரைப்படங்களை இயக்கும் ஒரு இந்திய திரைப்பட இயக்குநர் ஆவார். ரெமோ,  சுல்தான் ஆகிய படங்களை இவர் இயக்கியுள்ளார் .

## பணிகள்
**எஸ்.ஆர்.எம் கல்லூரியில்** படித்த இவர் எம்ஜிஆர் திரைப்பட தொலைக்காட்சி பயிற்சி நிறுவனத்திலும் படித்திருக்கிறார். இயக்குநர் அட்லி இயக்கிய ராஜாராணி திரைப்படத்தில் இவர் துணை இயக்குநராக வேலை செய்திருக்கிறார். 2016ஆம் ஆண்டு வெளியான ரெமோ என்கிற திரைப்படத்தை இயக்கியதன் மூலம் தமிழ் சினிமா உலகிற்கு இவர் அறிமுகமானார். அதன்பிறகு 2021 ஆம் ஆண்டு நடிகர் கார்த்தி நடிக்க சுல்தான் என்ற திரைப்படத்தை  இயக்கியிருந்தார்.

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
சுல்தான் (2021 திரைப்படம்)

**சுல்தான்** என்பது 2021 ஆம் ஆண்டு தமிழ்மொழியில் வெளியான ஒரு  அதிரடித் திரைப்படம் ஆகும். இத்திரைப்படத்தை பாக்கியராஜ் கண்ணன் இயக்க எஸ் ஆர் பிரகாஷ் பாபு **ட்ரீம் வாரியர் பிக்சர்ஸ்** என்ற பெயரின் கீழ் தயாரித்து இருந்தார். இத்திரைப்படத்தில் கார்த்திக் , ராஷ்மிகா மந்தண்ணா ஆகியோர் முக்கிய கதாப்பாத்திரத்தில் நடித்திருந்தனர். எழுத்தாளர் ஹரிஹரசுதன் தங்கவேலு வசனம் எழுதினார். யுவன் ஷங்கர் ராஜா பின்னணி இசை அமைத்திருந்தார். இதர பாடல்களை விவேக்-மெர்வின் கூட்டணி உருவாக்கியிருந்தனர். **சத்யன் சூரியன்** மற்றும் ரூபன் ஆகியோர் முறையே ஒளிப்பதிவு மற்றும் தொகுப்பை கையாண்டனர்.  இத்திரைப்படம் ஏப்ரல் 22 , 2021 வெளியானது.

## கதைக்கரு
தன் தந்தைக்கு அடியாட்களாக குற்றங்கள் புரிந்து வந்த கூட்டத்தை அவரின் இறப்புக்குப் பிறகு திருத்த முயலும் விக்ரம் என்ற கதாபாத்திரத்தை சுற்றி நிகழ்வதுதான் சுல்தான் திரைப்படத்தின் கதை.

## நடிப்பு

* **விக்ரம்** என்கிற கதாபாத்திரத்தில் நடித்தவர் கார்த்திக்
* **ருக்மணி** என்ற கதாபாத்திரத்தில் நடித்தவர் ராஷ்மிகா மந்தண்ணா
* **மன்சூர்** என்கிற கதாபாத்திரத்தில் நடித்தவர் **லால்**
* **சேதுபதி** என்கிற கதாபாத்திரத்தில் நடித்தவர் நெப்போலியன்
* ஜெயசீலன் என்கிற கதாபாத்திரத்தில் நடித்தவர் ராமச்சந்திர ராஜு
* அன்னலட்சுமி என்கிற கதாபாத்திரத்தில் நடித்தவர் அபிராமி
* ஓட்ட லாரி என்கிற கதாபாத்திரத்தில் நடித்தவர் யோகிபாபு

## மேற்கோள்கள்

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
விவேக்-மெர்வின்

விவேக் மற்றும் மெர்வின் தமிழ்த் திரைப்படங்களில் இசை அமைக்கும் மற்றும் பாடல்கள் இயற்றும் இசையமைப்பாளர்கள், பாடகர்கள் மற்றும் சுதந்திர இசை தயாரிப்பாளர்கள் ஆவர். வடக்கறி (2014) , புகழ் (2016) , டோரா (2017) மற்றும் குலேபகாவலி (2018) ஆகிய படங்களில் அவர்கள் பணியாற்றியுள்ளனர்.

## இசை பின்னணி
**விவேக் சிவா** பயிற்சி பெற்ற ஒரு பாரம்பரிய இசையமைப்பாளர் ஆவார். தனது பள்ளி மற்றும் கல்லூரி காலங்களில் பல்வேறு இசைக் குழுக்களில் அவர் செயல் ஆற்றியுள்ளார். **மெர்வின் சாலமன்** இசையமைப்பாளராகவும் இசை தயாரிப்பாளராகவும் சுதந்திர இசையை உருவாக்கி வந்தார். விவேக், மெர்வின் மற்றும் அனிருத் ஆகிய மூவரும் **ஃஜிங்ஸ்** என்ற இசைக் குழுவிலிருந்து வந்தவர்கள். விவேக் மற்றும் மெர்வின் பின்னாளில் அனிருத் இசையமைத்த திரைப்படங்களில் பணியாற்றி வந்தனர். 2015 ஆம் ஆண்டு வெளியான வடகறி திரைப்படத்தில் இசை அமைத்ததன் மூலம் இவர்களுக்கு தமிழ் சினிமாவில் வரவேற்பு கிடைத்தது.

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:திரை இரட்டையர்கள்
மானியதஅள்ளி

**மானியதஅள்ளி**  (*Maniathahalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டத்துக்கு  உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  23 கிலோமீட்டர் தொலைவில்உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 3,157 குடும்பங்கள் வசிக்கின்றன. கிராமத்தின் மொத்த மக்கள் தொகையானது 13,174 ஆகும். இதில் பெண்களின் எண்ணிக்கை 6,327 என்றும், ஆண்களின் எண்ணிக்கை 6,847 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மிட்டாரெட்டிஅள்ளி

**மிட்டாரெட்டிஅள்ளி**  (*Mittareddihalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு  உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  13 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், மாநில தலைநகரான சென்னையிலிருந்து 295 கிலோமீட்டர் தொலைவில் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 991 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3977 ஆகும். இதில் பெண்களின் எண்ணிக்கை 1964 என்றும், ஆண்களின் எண்ணிக்கை 2013 என்றும் உள்ளது. கிராமத்தின் மொத்த எழுத்தறிவு விகிதம் 62.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்